stanford-oval/wikipedia huggingface dataset:
No Game No Life
Disboard-maailma > Päähahmot

Sora on 18-vuotias poika ja Shiron isoveli. Soran voimakkuus on toiminnallisissa, sekä psykologisissa peleissä. Hänen heikkoutensa on hänen huono strateginen muistinsa. Sora on todella äänekäs, rohkea ja itsevarma pelaaja, joka tykkää söpöistä asioista. Soran pelitaidoista kertoo paljon kohtaus, jossa Sora voittaa kivi, sakset, paperi pelin, kertomalla vastustajalle etukäteen siirtonsa.
Shiro on 11-vuotias tyttö ja Soran pikkusisko. Hänen strateginen muistinsa on huippuluokkaa. Hän muistaa muun muassa shakin kaikki mahdolliset siirrot ulkoa. Hänen heikkoutenaan on kuitenkin toiminnalliset pelit. Shiro on hiljainen ja ujo, sulkeutunut tyttö, joka nukahtelee usein. Shiron pelitaidoista kertoo paljon se fakta, että hän on voittanut kaikki shakkimestarien kukistamiseen tarkoitetut automaattiset ohjelmat.
Sora ja Shiro ovat toisistaan täysin riippuvaisia. He ovat eläneet lähes koko elämänsä yhdessä. Mikäli heidät erottaa toisistaan edes vähäksi aikaa, molemmat heistä saavat paniikkikohtauksen, koska eivät voi elää ilman toisiaan. Molemmat heistä ovat syntyneet maapallolla, kunnes Jumala Tet teleporttasi heidät Disboardin maailmaan. Sisarukset olivat aikoinaan maapallolla legenda. He eivät hävinneet missään pelissä koskaan, ennen saapumistaan Disboard maailmaan.
Stephanie Dola on tyttö, johon Sora on hieman ihastunut. Sora on aina unelmoinut tyttöystävästä, mutta suhde Dolan kanssa on hyvin hankala, koska Sora ei voi jättää Shiroa edes hetkeksikään. Dola on tyttö, joka kunnioittaa sukunsa perinteitä ja yrittää sarjan alussa voittaa kuningaskuntansa takaisin suvulleen.
Disboard-maailma > Juoni

Sora ja Shiro ovat elävä legenda. Kukaan ei tiedä heidän nimiään, mutta he eivät ole koskaan hävinneet missään pelissä kertaakaan. Heitä on usein luultu huijareiksi ja hakkereiksi, koska he ovat voittaneet peleissä, joissa voittamisen pitäisi olla miltei mahdotonta. Tosiasia on kuitenkin se, että Sora ja Shiro pelaavat yleensä reilusti ja he ovat vain niin "taitavia", ettei heitä voi normaali maapallon ihminen mitenkään voittaa. Kun Jumala Tet saa tietää näistä sisaruksista, Tet haastaa Soran ja Shiron shakkipeliin. Taistelusta tulee todella tiukka, mutta Sora ja Shiro voittavat Jumalan. Tämän jälkeen Tet teleporttaa sisarukset omaan maailmaansa, jossa kaikki ratkaistaan pelaamalla pelejä.
One Liberty Place

One Liberty Place Philadelphiassa.
One Liberty Place on pilvenpiirtäjä Philadelphian kaupungissa Pennsylvaniassa, Yhdysvalloissa. Se on 288 metrin korkeudellaan yksi Pennsylvanian korkeimmista rakennuksista. Pilvenpiirtäjä rakennettiin vuosien 1984 ja 1987 välillä arkkitehtitoimisto Murphy/Jahn Architectsin suunnitelmien mukaan. Sen kerroslukumäärä on 61.
Aiheesta muualla

Emporis.com - One Liberty Place
Structurae.de - One Liberty Place
Olga Borodina

Olga Borodina
Olga Vladimirovna Borodina (ven. Ольга Владимировна Бородина; s. 29. heinäkuuta 1963 Leningrad) on venäläinen ooppera- ja konserttilaulaja, äänialaltaan mezzosopraano.
Borodina liittyi Kirovin oopperan (sittemmin Mariinski-teatteri) esiintyjiin vuonna 1987. Hän valmistui Pietarin konservatoriosta vuonna 1989 opiskeltuaan Irina Bogatšjovan johdolla. Borodina on kansainvälisellä urallaan esiintynyt muun muassa Metropolitan-oopperassa, Teatro Colónissa, Pariisin oopperassa, La Scalassa, Wienin valtionoopperassa, Salzburgin musiikkijuhlilla, Covent Gardenissa ja San Franciscon oopperassa. Borodinalle myönnettiin Venäjän kansantaiteilijan arvo vuonna 2002 ja Venäjän valtionpalkinto vuonna 2006. Hän myös voitti ensipalkinnon vuoden 1988 kansainvälisessä Rosa Ponselle -laulukilpailussa.
Borodina on tullut erityisen tunnetuksi esiintymisistään Camille Saint-Saënsin oopperassa Samson et Dalila. Lisäksi hän on esiintynyt muiden muassa Modest Mussorgskin, Pjotr Tšaikovskin, Sergei Prokofjevin, Aleksandr Borodinin, Aleksandr Dargomyžskin, Georges Bizet'n, Hector Berlioz'n ja Sergei Rahmaninovin teoksissa. Kirov-debyyttinsä Borodina teki Siébelin roolissa Charles Gounod'n oopperassa Faust. Italialaisissa oopperoissa hän on tulkinnut rooleja Gioacchino Rossinilta, Giuseppe Verdiltä, Amilcare Ponchiellilta ja Francesco Cilealta.
Verdin Requiemin levytys, jolla Borodina esiintyy Riccardo Mutin johtaman Chicagon sinfoniaorkesterin kanssa, sai vuonna 2010 kaksi Grammy-palkintoa. Borodina istui vuonna 2015 15. kansainvälisen Tšaikovski-kilpailun tuomaristossa.
Offset (laulaja)

| Offset |
| --- | --- |

Henkilötiedot
Koko nimi:  Kiari Kendrell Cephus
Syntynyt: 14. joulukuuta 1991 (ikä 32) Lawrenceville, Georgia, Yhdysvallat
Ammatti:  rap-artisti, lauluntekijä
Puoliso:  Cardi B (– 2024)
Lapset:  5
Muusikko
Taiteilijanimi:  Offset
Laulukielet:  englanti
Aktiivisena:  2008–
Tyylilajit:  hip hop, trap
Yhtyeet:  Migos
Levy-yhtiöt:  Quality Control
Aiheesta muualla
www.yungrichnation.com
  [ Muokkaa Wikidatassa ] [ ohje ]  
Kiari Kendrell Cephus (s. 14. joulukuuta 1991 Lawrenceville, Georgia, Yhdysvallat), taiteilijanimeltään Offset, on yhdysvaltalainen rap-artisti. Hän muodostaa yhdessä Quavon ja Takeoffin kanssa hip hop -yhtye Migosin.
Yksityiselämä

Offset oli naimisissa rap-artisti Cardi B:n  kanssa. Parilla on heinäkuussa 2018 syntynyt tytär, Kulture, ja syyskuussa 2021 syntynyt poika. Aiemmista suhteistaan Offsetillä on kaksi poikaa, Jordan ja Kody, sekä tytär Kalea. Hän räppää lapsistaan albumilla Father of 4. Cardi B jätti syyskuussa 2020 avioerohakemuksen.
Diskografia > Sooloalbumit

Without Warning (21 Savagen ja Metro Boominin kanssa, 2017)
Father of 4 (2019)
SET IT OFF (2023)
Diskografia > Migosin studioalbumit

Yung Rich Nation (2015)
Culture (2017)
Culture II (2018)
Aiheesta muualla

Kuvia tai muita tiedostoja aiheesta Offset (laulaja) Wikimedia Commonsissa
Norrskata

Norrskata
| --- | --- |
Sijainti:  Parainen Varsinais-Suomi Suomi
Saariryhmä:  Turunmaan saaristo
Vesialue:  Saaristomeri
Merialue:  Itämeri
Pinta-ala:  14,35 km²
| --- | --- |
Asukasluku:  76
muokkaa - muokkaa wikitekstiä - muokkaa Wikidataa
Norrskata on saari  Varsinais-Suomen maakunnassa, Länsi-Suomen läänissä, Paraisten kaupungissa. Vuoden 2008 loppuun saakka Norrskata oli Korppoon kunnan toiseksi suurin saari Kyrklandet-pääsaaren jälkeen, sekä kunnan pohjoisosan kuntakeskus.
Norrskatan tärkeimmän liikenneyhteyden muodostavat Finferriesin maantielautat L/A Stella ja M/S Aura, jotka liikennöivät useita kertoja päivässä Korppoon, Houtskarin ja Norrskatan välillä. Lisäksi yhteysalus M/S Kokkomaa liikennöi päivittäin useita kertoja Houtsalasta läheisiin Ahvensaaren, Maskinnamon, Järvsorin ja Innamon saariin (sekä edelleen Nauvon kirkonkylään). Myös Storpensorin ja Lillpensorin saariin liikennöivä M/S Finno käy päivittäin Havträskin kylän laiturissa.
Norrskatan saaressa on alle sata vakituista asukasta, mutta kesäisin väkiluku moninkertaistuu kesävieraiden myötä. 
Saaressa toimii muun muassa vierasvenesatama Norrskata Alexandra's, jossa on kesäkauppa, kahvila ja ravintola,  kesäisin bed & breakfast ja puutarharavintola Verandan, posti, kirjasto, lääkekaappi, SEO-automaattiasema, sekä muutama lomamökkejä vuokraava majoitusyritys.
Kesäisin järjestetään tansseja Heimdalissa, entisessä nuorisoseurantalossa, jota Norrskatan kotiseutuyhdistys nykyisin ylläpitää. 
Norrskatan evankelisluterilaisen kirkon lisäksi Houtsalassa sijaitsee myös Betania helluntaiseurakunnan rukoushuone ja leirikeskus, sekä hautausmaa ja siunauskappeli.
Norrskatassa on myös Varsinais-Suomen pelastuslaitoksen paloasema, josta käsin toimii yksi vapaaehtoinen sammutusyksikkö (RVS 891).
Luonto on vaihtelevaa ja monipuolista, kasvilajien määrä on runsas kalkkipitoisen maaperän sekä lauhkean ilmaston ansiosta.
Historia

Norrskata oli 1900-luvun alussa vilkas ja varsin taajaan asuttu, ja paikallisväestö haaveili oman itsenäisen seurakunnan sekä kunnan perustamisesta. Se olisi muodostettu Norrskatan ja lähiympäristön lisäksi vielä eräistä naapurikuntien Houtskarin, Nauvon ja Rymättylän saarista. Norrskatassa asui vielä 1950-luvulla yli 600 asukasta, mutta sen jälkeen kaupungistuminen ja syrjäseutujen autioituminen on karsinut asukasluvun noin kymmenekseen aikaisemmasta. Norrskatassa on ollut aiemmin kaikki kirkonkylän palvelut: saaressa on toiminut oma koulu (perustettu 1894, lakkautettu 2003), posti, pankki, apteekki, leipomo, useita kauppoja, evankelisluterilainen kappeliseurakunta jossa oli oma pappi, helluntaiseurakunta (perustettu 1922), VPK, nuorisoseura (perustettu 1898), poliisi, kätilö/terveydenhoitaja (vuodesta 1919 - 1970-luvulle), (28 paikkainen) täysihoitola Abbortorpet, sekä Lennart Wilkmanin veneveistämö. Maantie (11 km) Norrskataan rakennettiin vuonna 1932, jolloin saaressa oli jo useita autoja ja traktoreita. Vuonna 1962 Norrskatan Olofsnäsiin saatiin lauttayhteys Korppoon Galtbystä.
Norrskatasta on myös lähtöisin Elämän Sana -seurakunnan perustaja pastori Håkan Westergård.[lähde? ]
Norrskatan kirkko rakennettiin 1932-1934 ja erillinen kellotapuli kirkon yhteyteen 1955.
Vanha merenkulkupaikkakunta

Norrskatan Havträskin kylän rannassa (muutamia myös Lill-Pensarissa, sekä Itä-Houtsalassa) rakennettiin aikanaan useita purjelaivoja, jotka pitivät Norrskatan eri kyliä kotisatamanaan ja purjehtivat ympäri maailmaa. Talonpoikaispurjehdus vaurastutti saaren tiloja ja väestöä. Laivat rakennettiin oman metsän puista itse.  Norrskatassa oli myös vielä 1970-luvulta 1990-luvun loppupuolelle Örnen ja Bratsjö nimiset troolarit.
Turku – Ahvenanmaa – Tukholma välillä liikennöivät matkustajalaivat pysähtyivät Norrskatan Änkisten satamassa aina 1950-luvulle saakka. Lisäksi Norrskatan kylälaitureiden kautta liikennöi vuodesta 1875 lauttaliikenteen alkamiseen saakka monta kertaa päivässä useita saaristohöyrylaivalinjoja. Vuonna 1962 Norrskatan Olofsnäsiin saatiin lauttayhteys Korppoon Galtbystä.
Kylät

Havträsk, Länsi-Houtsala, Itä-Houtsala, Kärvois ja Änkis. Lisäksi Norrskatan piiriin kuuluvat erillisten Ahvensaaren (Åvensorin), Maskinnamon, Järvsorin ja Lill-Pensarin saarien kylät.
Ostola

Ostola on:
Valintamyymälän eli marketin aikoinaan ehdotettu suomenkielinen vastine.
Ähtärin rautatieaseman entinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ostola”, voi hakea sivunnimihaulla, laajalla sivunnimihaulla tai tekstihaulla.
Olena Vitrytšenko

| Mitalit | Mitalit | Mitalit |  |
| --- | --- | --- | --- |
|  Vitrytšenko vuonna 2000. |  Vitrytšenko vuonna 2000. |  Vitrytšenko vuonna 2000. |  |
Maa:   Ukraina
Rytminen voimistelu
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | yksilökilpailu |  |
Olena Ihorivna Vitrytšenko (ukr. Олена Ігорівна Вітриченко, s. 25. marraskuuta 1976 Odessa, Ukrainan SNT, Neuvostoliitto) on ukrainalainen kilpauransa päättänyt rytminen voimistelija, olympiamitalisti, maailman- ja euroopanmestari.
Elämä ja urheilu-ura

Vitrytšenko voitti yksilökilpailun olympiapronssia Atlantassa 1996. Sydneyn kesäolympialaisissa 2000 hän sijoittui neljänneksi. Vitrytšenko voitti myös lukuisia mestaruuksia ja himmeämpiä mitaleja maailman- ja euroopanmestaruuskilpailuista. Yksilökilpailun kokonaiskilpailussa hän voitti maailmanmestaruuden ja Euroopan mestaruuden vuonna 1997.
Aiheesta muualla

Kuvia tai muita tiedostoja aiheesta Olena Vitrytšenko Wikimedia Commonsissa
Olena Vitrytšenko Kansainvälinen olympiakomitea. (englanniksi)
Ostoliikenne

Ostoliikenne on lääninhallituksen tai kunnan ostamaa kannattamatonta joukkoliikennettä, jolla pyritään kattamaan minimiliikennepalvelut.
Joukkoliikenteen kustannukset katetaan Suomessa pääosin (noin 80 %) lipputuloilla. Jos esimerkiksi harvaanasutulla seudulla liikenne on kannattamatonta eli tulot eivät kata menoja, mutta liikenne katsotaan yhteiskunnan kannalta tärkeäksi, lääninhallitus tai kunta voivat ostaa liikennöintiä.
Yleensä ostoliikenne tarjouskilpailutetaan ja halvimman tarjouksen tehnyt ja ehdot täyttävä liikennöitsijä pääsee hoitamaan liikennöintiä. Tavoitteena on, että suurimman osan joukkoliikenteestä liikenneyhtiöt hoitavat lipputuloilla ajettavana linjaliikenteenä.
Kilpailutus ei kuitenkaan koske VR:ää, joka voi vaatia haluamansa summan liikenteen ajamisesta koska sillä on toistaiseksi monopoli raideliikenteessä. Useat VR:n vuorot ovatkin valtion (ts. liikenne- ja viestintäministeriön) maksamaa ostoliikennettä. Täysin tai melkein itsensä kannattavia reittejä ovat Helsinki–Turku ja Helsinki–Tampere–Seinäjoki. Suurimmaksi osaksi itsensä kannattava on myös Pohjanmaan rata Seinäjoelta Ouluun. Toisesta ääripäästä ovat taas vuorot Turusta Tampereelle, Lappeenrannasta Joensuuhun, Savon junat ja suuri osa paikallisjunista.
Ruotsissa ostetun lentoliikenteen kustannusten keskiarvo on 10 reitillä noin 45 euroa matkustajaa kohden.
Suomessa liikenne- ja viestintäministeriö osti vuonna 2002 peruspalveluluonteista junaliikennettä 38,6 miljoonalla eurolla, josta kaukoliikennettä ostettiin 29,8 miljoonalla eurolla. Ostetussa kaukoliikenteessä tehtiin noin 4,4 miljoonaa matkaa, eli matkaa kohti ministeriön rahoitus oli alle 7 euroa.
Vuonna 2002 lääninhallitukset ostivat maaseudun peruspalvelutasoista runkoliikennettä noin 21,3 miljoonalla eurolla. Matkustajamäärä oli noin 8,5 miljoonaa, rahoitus matkustajaa kohti oli noin 2,5 euroa. Läänin rajat ylittävää busseilla ajettua pikavuoroliikennettä ei ole tarvinnut ostaa vuoden 1999 jälkeen.
Noormarkun Koitto

| Noormarkun Koitto |
| --- | --- |

Perustettu:  1921
Paikkakunta:   Noormarkku, Suomi
Värit:  Musta, Valkoinen
Lajit:  Jalkapallo,Salibandy Kuntoliikunta
Puheenjohtaja:  Saida Lindroos
Noormarkun Koitto on noormarkkulainen urheiluseura. Seuran lajeja ovat jalkapallo, futsal, salibandy ja aikuisten kuntoliikunta. Seurassa on aiemmin pelattu myös koripalloa.
Jalkapallo

Jalkapalloa pelaa Koitossa 11 joukkuetta. Seurassa on kaudella 2023 2 miesten joukkuetta ja 1 naisten joukkue. Juniorijoukkueet ovat kahden ikäluokan yhdistelmäjoukkueita, ja yhteensä seurassa on 5 poikajoukkuetta ja 3 tyttöjoukkuetta. Seura palkittiin tekemästään tyttöfutistyöstä TUL Tasa-arvo- ja yhdenvertaisuuspalkinnolla vuonna 2021. Jalkapallojaoston puheenjohtajana toimii Heidi Hietaoja. Lisenssipelaajia jalkapallossa on noin 280.
Miesten edustusjoukkue pelaa kaudella 2023 Suomen palloliiton Satakunnan piirin 5.divisioonassa. Joukkue osallistuu myös futsalin sarjapeleihin.
Salibandy

Salibandya harrastetaan miesten edustusjoukkueen lisäksi viidessä juniorijoukkueessa kaudella 2022-2023. Lisenssipelaajia on noin 80. Miesten joukkue pelaa 5.divisioonaa. Salibandyjaoston puheenjohtajana toimii Sari Rajala.
Kuntoliikunta

Kuntoliikuntajaosto järjestää lentopalloa, sählyä, koripalloa ja erilaisia kuntoliikuntatapahtumia aikuisille.
Aiheesta muualla

Urheiluseuran kotisivut
Nyrkkeilysäkki

Nyrkkeilysäkki
Nyrkkeilysäkki on nyrkkeilyn harjoitteluun käytetty kuntoiluväline. Se on jämäkkä säkki, johon tehdään lyöntiharjoituksia tai -sarjoja.  Nyrkkeilysäkin täytteenä käytetään eri materiaaleja, joiden avulla saadaan haluttu kovuus. Tyypillisesti nyrkkeilysäkki kiinnitetään kattoon, jolloin se pysyy tukevasti paikallaan. Nyrkkeilysäkki voidaan kiinnittää myös seinään tai sillä voi olla oma lattiateline.
Erilaisia nyrkkeilysäkkejä

Muotoiltu nyrkkeilysäkki on nimensä mukaisesti muotoiltu tietyn muotoiseksi, kuten muistuttamaan ihmistä. Muotoiltuun säkki on muotojensa ansiosta monipuolinen treenikaveri ja sitä voidaankin käyttää moniin erilaisiin harjoituksiin.
Maissipallo on maissitäytteinen nyrkkeilysäkki, joka vastaa muodoltaan kyyneltä. Varsinkin painavampaa maissipalloa käytetään kovien koukkulyöntien harjoitteluun.
Pistepallo on pallo, joka on kiinnitetty ala- ja yläpuoleltaan kiinni. Sen avulla voi kehittää erityisesti nopeutta ja refleksejä, koska se palautuu nopeasti paikalleen. Pienemmän vastuksen takia sitä ei  tarkoitettu voimakkaampien lyöntien harjoitteluun.
Ostopäällikköindeksi

Ostopäällikköindeksi (engl. Purchasing Managers' Index, PMI) on talousindikaattori, joka perustuu yksityisen sektorin yritysten ostopäälliköille tehtyihin kuukaisittaisiin kyselyihin.
Teollisuuden ostopäällikköindeksin taustalla oleva aineisto koostuu teollisuuden ostopäälliköiden raportoimista tilanteista koskien tuotannon tasoa, uusia tilauksia, toimittajien toimitusten nopeutta, varastojen tasoa, kertyneitä tilauksia ja työllisyyden tasoa. Vastaajat voivat raportoida joko paremman, saman tai huonomman tilanteen verrattuna aiempiin kuukausiin. Kaikista näistä osa-alueista lasketaan prosenttiosuus niistä vastaajista, jotka raportoivat paremman tilanteen kuin aiempina kuukausina. Indeksi muodostetaan kertomalla nämä osa-alueiden prosenttiosuudet painotuskertoimilla ja laskemalla yhteen.
Ostopäällikköindeksejä tuotetaan alueittain. Esimerkiksi Suomen mediassa uutisoidaan usein euroalueen teollisuuden ostopäällikköindeksin muutoksista.
Oktetti (musiikki)

Schubertin oktetin käsikirjoitus
Oktetti on musiikillinen kokonaisuus, joka koostuu kahdeksasta instrumentista tai äänestä tai sellaiselle kokoonpanolle kirjoitettu sävellys.
Oktetit jazzissa

Kahdeksan soittajan jazzyhtyeitä kutsutaan usein okteteiksi. Nämä kokoonpanot voivat sopia mihin tahansa instrumenttiyhdistelmään, mutta yleisin kokoonpano on trumpetti, alttosaksofoni, tenorisaksofoni, pasuuna, kitara, piano, basso ja rummut. Kitara vaihtuu toisinaan toiseen käyrätorveen, esimerkiksi baritonisaksofoniin. The Jamil Sheriff Octet on esimerkki klassisesta oktetista. Ornette Colemanin Free Jazz -albumin yhteyttä, jota kutsutaan kaksoiskvartettiksi, on esimerkki kahdesta kvartetista, jotka soittavat yhdessä samanaikaisesti.
Saksofonisti David Murray johtaa kokeellista jazzoktettia, David Murray Octettia.
Pasunistit J.J. Johnson ja Kai Winding esiintyivät toisinaan pasuunaoktetissa, varsinkin vuoden 1956 levyllään Jay and Kai + 6.
Oktetit populaarimusiikissa

Brittiläinen popyhtye Dooleys oli kahdeksanhenkinen yhtye, joka oli suosittu 1970-luvun lopulla ja 1980-luvun alussa.
Lauluoktetti

Lauluoktetti on kuoro tai kuoron esitys, joka koostuu kahdeksasta erillisestä laulajasta, esimerkiksi SSAATTBB-kuoiro (1. ja 2. sopraano, 1. ja 2. altto, 1. ja 2. tenori, baritoni ja basso).
Kahdeksan soittajan jazzoktetti
Käännös suomeksi
Orphei Drängar

Orphei Drängarin ensimmäinen kokoonpano.
Orphei Drängar (virallisesti Sångsällskapet Orphei Drängar, lyh. OD) on uppsalalainen akateeminen mieskuoro. Se perustettiin vuonna 1853, ja sen nimi on peräisin Carl Michael Bellmanin kirjoittamasta Fredmanin epistolasta nro 14, "Hör, I Orphei Drängar".
Kuoron ensi vaiheiden johtajina ovat olleet muun muassa Oscar Arpi, Jacob Axel Josephson, Ivar Eggert Hedenblad ja Hugo Alfvén.
Kuoron konserttisali on tässä talossa Uppsalassa Fyrisån-joen varrella.
Aiheesta muualla

Kuvia tai muita tiedostoja aiheesta Orphei Drängar Wikimedia Commonsissa
Nick Schultz

| Nick Schultz |
| --- | --- |

Henkilötiedot
Syntynyt: 25. elokuuta 1982 (ikä 42) Strasbourg, Saskatchewan
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  91 kg
Pelaajaura
Pääsarjaura:  2001–2017
Seurat:  Cleveland Lumberjacks (IHL)   Houston Aeros (AHL)   Minnesota Wild (NHL)   Kassel Huskies (DEL)   Edmonton Oilers (NHL)   Columbus Blue Jackets (NHL)   Philadelphia Flyers (NHL)
NHL-varaus:  33. varaus, 2000 Minnesota Wild
Nicholas Andrew ”Nick” Schultz (s. 25. elokuuta 1982 Strasbourg, Saskatchewan) on kanadalainen jääkiekkoilija, pelipaikaltaan puolustaja. Hän pelasi ammattilaisurallaan 15 kautta ja 1 069 ottelua NHL-liigassa, ja hänet muistetaan etenkin Minnesota Wildin kapteenina.
Ura > Juniorivuodet

Ennen ammattilaisuraansa Schultz edusti vuodet 1998–2001 juniorisarja WHL:n Prince Albert Raidersia . Hän pelasi kolmen kauden aikana yhteensä 189 WHL:n runkosarjaottelua, joissa hänelle kertyi 114 tehopistettä (33 maalia ja 81 syöttöpistettä), ja 20 pudotuspeliottelua, joissa hän antoi kymmenen maaliin johtanutta syöttöä.
Schultz oli kahdella jälkimmäisellä WHL-kaudellaan joukkueensa eniten pisteitä tehnyt puolustaja, 1999–2000 44:llä tehopisteellä (11 maalia ja 33 syöttöpistettä), jotka syntyivät 72:ssa ottelussa, ja 2000–2001 47:llä tehopisteellä (17 maalia ja 30 syöttöpistettä), jotka syntyivät 59:ssä ottelussa.
Ura > Ammattilaisura

Schultz sai NHL-varauksen, kun Minnesota Wild varasi hänet numerolla 33 vuoden 2000 varaustilaisuuden toisella kierroksella. Hän aloitti ammattilaisuransa keväällä 2001, WHL-kauden päätyttyä, Wildin silloisessa farmijoukkueessa Cleveland Lumberjacksissa viimeistä kauttaan toimineessa IHL:ssä. Hän pelasi neljä IHL:n runkosarjaottelua, joissa teki yhden maalin ja antoi yhden maalisyötön, sekä kolme pudotuspeliottelua, joissa antoi yhden maalisyötön. NHL-debyyttinsä hän teki 14. lokakuuta samana vuonna ottelussa, jossa Wild kohtasi Edmonton Oilersin.
Schultz pelasi ensimmäisellä NHL-kaudellaan 52 runkosarjaottelua ja teki kymmenen tehopistettä, neljä maalia ja kuusi syöttöpistettä. Jääaikaa hän keräsi keskimäärin runsaat 16 minuuttia ottelua kohden. NHL-kauden 2001–2002 päätyttyä Wildin osalta, hän pelasi keväällä 2002 14 pudotuspeliottelua Wildin farmijoukkueessa Houston Aerosissa AHL:ssä, ja teki kuusi tehopistettä, maalin ja viisi syöttöpistettä. Ensimmäiset NHL:n pudotuspeliottelunsa hän pelasi kaudella 2002–2003, jolla Wild eteni läntisen konferenssin loppuotteluihin. Hän antoi 18:ssa pudotuspeliottelussa yhden maalisyötön ja sai jääaikaa noin 19 ja puoli minuuttia ottelua kohden, neljänneksi eniten Wild-pelaajista Filip Kuban, Willie Mitchellin ja Andrei Zjuzinin jälkeen.
NHL:n työsulkua edeltävällä kaudella 2003–2004 Schultz pelasi 79 runkosarjaottelua, joissa hänelle kertyi 16 tehopistettä (kuusi maalia ja kymmenen syöttöpistettä), joka oli kauteen 2009–2010 asti (jolla hän teki 20 tehopistettä, yhden maalin ja 19 syöttöpistettä, 80:ssä ottelussa) hänen NHL-vuosiensa paras pistemäärä. Työsulkukaudella 2004–2005 hän pelasi 46 runkosarja- ja seitsemän pudotuspeliottelua Kassel Huskiesissa Saksan pääsarjassa DEL-liigassa. Hän palasi Wildiin työsulun päätyttyä.
Schultz oli kaudesta 2005–2006 kauteen 2008–2009 neljästi peräkkäin eniten laukauksia blokannut Wild-pelaaja. Hän on myös toiseksi eniten otteluita Minnesota Wildin historiassa pelannut pelaaja Mikko Koivun jälkeen. Hän ylitti 700:n runkosarjaottelun rajan marraskuussa 2011. Schultz pelasi Wildissa 743 runkosarja- ja 24 pudotuspeliottelua, kunnes hänet kaupattiin helmikuussa 2012 Edmonton Oilersiin vaihdossa Tom Gilbertiin.
Maaliskuussa 2014 hänet kaupattiin Columbus Blue Jacketsiin vaihdossa viidennen kierroksen varausvuoroon ja saman vuoden heinäkuussa hän siirtyi yksivuotisella sopimuksella Philadelphia Flyersiin. Philadelphia ja Schultz solmivat kahden vuoden jatkosopimuksen helmikuussa 2015.
Ura > Maajoukkue

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2004 | jääkiekko |  |
|  Kultaa | Venäjä 2007 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Tšekki 2002 | jääkiekko |  |
|  Pronssia | Venäjä 2001 | jääkiekko |  |
Schultz on edustanut Kanadaa kolmissa aikuisten jääkiekon maailmanmestaruuskilpailuissa, Tšekissä 2004, Latviassa 2006 ja Venäjällä 2007. Hän pelasi kaikissa yhdeksän ottelua ja oli voittamassa MM-kultaa vuosina 2004 ja 2007.
Schultz pelasi myös kaksissa alle 20-vuotiaiden maailmanmestaruuskilpailuissa, 2001, jolloin Kanada voitti pronssia, ja 2002, jolloin Kanada voitti hopeaa.
Perhe

Schultz on naimisissa ja hänellä on vaimonsa Jessican kanssa kolme lasta, poika Jake sekä tyttäret Brooke ja Sydney.
Aiheesta muualla

Wikimedia Commonsissa on kuvia tai muita tiedostoja aiheesta .
Nick Schultz The Internet Hockey Databasessa (englanniksi)
Nick Schultz Legends of Hockey -sivustolla (englanniksi)